O‘zbekiston Respublikasi Hukumatining ayrim qarorlariga obodonlashtirish sohasidagi xodimlarni qo‘llab-quvvatlash hamda yangi tashkil etilgan tuman va shaharlarda obodonlashtirish xizmati qamrovini kengaytirishga qaratilgan o‘zgartirish va qo‘shimcha

Hududiy obodonlashtirish boshqarmalarining qarovsiz qolgan hayvonlarni tutish bo‘limlari faoliyatini respublikada yangi tashkil etilgan tuman va shaharlarda huquqiy jihatdan ta’minlash hamda maxsus ekspluatatsiya-montaj bo‘limlari faoliyati samaradorligini yanada oshirish maqsadida Vazirlar Mahkamasi qaror qiladi:
 1. O‘zbekiston Respublikasi Hukumatining ilovaga muvofiq ayrim qarorlariga o‘zgartirish va qo‘shimcha kiritilsin.
 2. O‘zbekiston Respublikasi Moliya vazirligi manfaatdor vazirliklar va idoralar bilan birgalikda o‘zlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin.
 3. Mazkur qarorning bajarilishini nazorat qilish O‘zbekiston Respublikasi Bosh vazirining birinchi o‘rinbosari A.J. Ramatov zimmasiga yuklansin.
 1. Vazirlar Mahkamasining 2009-yil 1-apreldagi 91-son qarori (O‘zbekiston Respublikasi QT, 2009-yil, 4-son, 24-modda) bilan tasdiqlangan shahar va tuman obodonlashtirish boshqarmalari xodimlari mehnatiga haq to‘lash va ularni moddiy rag‘batlantirish tartibi to‘g‘risidagi nizom 9-bandining to‘qqizinchi, o‘ninchi va o‘n uchinchi xatboshilaridagi “xodimlariga” so‘zidan oldin “hamda Maxsus ekspluatatsiya-montaj bo‘limlari (bo‘linmalari)” so‘zlari bilan to‘ldirilsin.
 2. Vazirlar Mahkamasining “Qarovsiz qolgan hayvonlarni tutish va saqlash bilan bog‘liq xizmatlar faoliyatini takomillashtirish chora-tadbirlari to‘g‘risida” 2011-yil 8-iyuldagi 202-son qarori (O‘zbekiston Respublikasi QT, 2011-y., 7-son, 64-modda) 1-ilovasining rus tilidagi matni quyidagi tahrirda bayon etilsin: